जियो इंस्टीट्यूट के चयन पर उठते सवालों के बीच केंद्र सरकार ने सफाई पेश की है। मानव संसाधन विकास मंत्रालय ने सफाई देते हुए इसे नियमानुकूल बताया है। कहा है कि यूजीसी रेगुलेशन 2017, के अनुच्छेद 6.1 के अनुसार उन संस्थानों को भी चुना जा सकता है, जो अभी खुले नहीं हैं। मंत्रालय के मुताबिक संस्थानों का चयन तीन वर्गों में किया गया है। पहले वर्ग में आइआइटी जैसे सार्वजनिक संस्थान, दूसरे में निजी संस्थान और तीसरा वर्ग ग्रीनफील्ड है। जिसमें प्रस्तावित संस्थानों को जगह मिलती है। ग्रीनफील्ड वर्ग के लिए कुल 11 प्रस्ताव आए थे, यूजीसी की कमेटी ने जियो को योग्य पाया। भूमि की उपलब्धता, संसाधन आदि को देखते हुए चयन किया गया। उच्च शिक्षा सचिव आर सुब्रमण्यम ने बताया कि ग्रीनफील्ड कटेगरी में चयिनत जियो इंस्टीट्यूट को तीन साल में सेटअप देना होगा।